Dovoľujeme si vás informovať, že Ministerstvo zdravotníctva SR pripravilo nové vizuály kampane na podporu očkovania proti ochoreniu Covid-19.

Kreatívny koncept novej fázy kampane reflektuje na nálady v spoločnosti, ktorá je silno polarizovaná. Cieľom nových spotov a grafík je poukázať na skutočnosť, že spoločnosť má len jedného skutočného nepriateľa a tým je koronavírus, ktorý spôsobuje ochorenie Covid-19. Jediným účinným riešením, ako nad spoločným nepriateľom zvíťaziť, je očkovanie.

*„Ako keby sa za posledný rok nakazila covidom celá naša spoločnosť. Klesá dôvera v inštitúcie a solidarita z prvej vlny je už dávno zabudnutá. Teraz na prahu tretej vlny už nemá vyznám stavať komunikáciu na racionálnych benefitoch očkovania – všetko už bolo dávno povedané v médiách a na sociálnych sieťach. Preto sme sa v MUW rozhodli zvizualizovať antihrdinu v podobe covidu a pripomenúť, že ak nás tu nemá všetkých časom poraziť, musíme sa spojiť a poraziť my jeho. A vakcína je zatiaľ jediným rozumným riešením. To však neznamená, že by sme rezignovali na racionálne benefity očkovania, v ďalších kampaňových kanáloch venujeme priestor aj im,“* vysvetľuje COO agentúry MUW Saatchi & Saatchi Kamil Charvát.

V aktualizovaných verziách sú k dispozícii odpovede na otázky, ktoré sa najčastejšie vyskytujú v praxi, napr. o kontrole tzv. Green pasov pri vstupe do prevádzok a podobne.

K dispozícii sú na stránke ÚVZ SR:

GASTRO: <https://www.uvzsr.sk/docs/uvod/UVZSR_Manual_pre_gastro_sektor_podla_COVID_Automatu_12102021.pdf>

OBCHOD A SLUŽBY:

<https://www.uvzsr.sk/docs/uvod/UVZSR_Manual_pre_prevadzky_a_sluzby_podla_COVID_Automatu_12102021.pdf>

Všetky potrebné informácie, vrátane opatrení na základe Covid automatu sú pre občanov k dispozícii na stránke [www.korona.gov.sk](http://www.korona.gov.sk).